องค์การอนามัยโลก ระบุ โรคฝีดาษวานร มีความเสี่ยงระดับปานกลาง ต่อระบบสาธารณสุขทั่วโลก
องค์การอนามัยโลก หรือดับเบิ้ลยูเอชโอ ออกแถลงการณ์ที่ระบุว่า โรคฝีดาษวานร มีความเสี่ยงระดับปานกลางต่อระบบสาธารณสุขทั่วโลก หลังมีรายงานพบผู้ป่วยโรคฝีดาษลิง มากกว่า 250 คน และเข้าข่ายติดเชื้ออีกอย่างน้อย 120 คน ใน 23 ประเทศ ซึ่งโรคดังกล่าวไม่ใช่โรคประจำถิ่นนอกจากนี้ ดับเบิ้ลยูเอชโอ ยังระบุว่า การระบาดของโรคฝีดาษวานรในพื้นที่ที่โรคนี้ไม่ใช่โรคประจำถิ่น แสดงให้เห็นว่า มีการแพร่เชื้อโรคฝีดาษวานรโดยไม่ถูกตรวจพบ มาสักระยะหนึ่งแล้ว จนกระทั่งเกิดการระบาดเพิ่มมากขึ้นในช่วงที่ผ่านมาอย่างไรก็ตาม องค์การอนามัยโลก ยืนยันว่า การระบาดของโรคฝีดาษวานร ยังสามารถควบคุมได้ และไม่จำเป็นต้องมีการฉีดวัคซีนเป็นวงกว้าง.